Diari Oficial de la Generalitat Valenciana


Sumari del DOGV 3123, del 17-11-1997 (1997/3281)

Bases específiques de la convocatòria d'una plaça d'auxiliar de biblioteca.
---------------------------------------------------------------------------

### Dades del document

Número de DOGV
:   3123

Data del DOGV
:   17-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3281


Data del document
:   27-10-1997

Organisme emissor
:   Ajuntament d'Ibi

Tipus de document
:   Anunci

Correcció d'errades

 Descriptors 

:   * Ibi
    * concurs administratiu
    * administració local
    * professió de la informació
    * biblioteca

Bases específiques de la convocatòria d'una plaça d'auxiliar de biblioteca. [97/M3281]
  
Bases específiques de la convocatòria per a la contractació laboral indefinida d'una plaça d'auxiliar de biblioteca, vacant en la plantilla de personal laboral d'aquesta corporació.
  
Primera. Objecte i característiques
  
Constitueix l'objecte de la convocatòria la contractació, amb caràcter indefinit, d'una plaça d'auxiliar de biblioteca pertanyent a la plantilla de personal laboral d'aquesta corporació, amb les següents característiques:
  
a) Titulació exigida: Graduat Escolar, Formació Professional de primer grau o equivalent.
  
b) Edat màxima: aquella en què falten menys de 15 anys per a la jubilació forçosa per edat, excepte que l'excés es compense amb cotitzacions per un període igual o superior a la diferència, circumstància que haurà d'acreditar-se documentalment junt amb la instància que es presente.
  
c) Sistema selectiu: concurs oposició.
  
d) Drets d'examen: 1.500 pessetes.
  
e) Categoria del tribunal: quarta.
  
f) Requisits addicionals dels aspirants: com que aquesta plaça és destinada a promoció professional del personal propi de l'Ajuntament, sols podran concórrer-hi aquelles persones que, amb una antiguitat mínima de dos anys, presten els seus serveis en una plaça de nivell o categoria immediatament inferior a la que té assignada la que es convoca.
  
Segona. Anuncis
  
Anunciada la convocatòria literalment o en extracte, en el Butlletí Oficial de la Província, Diari Oficial de la Generalitat Valenciana i Boletín Oficial del Estado, la resta d'anuncis es publicarà, exclusivament, en el Butlletí Oficial de la Província i al tauler d'anuncis de l'Ajuntament.
  
Tercera. Fase de concurs
  
1. Serveis prestats: es valoraran a raó de 0'20 punts per any complet de serveis els que, excedint de dos, hagen sigut prestats en nivell o categoria immediatament inferior, i de 0'10 punts els prestats en la resta de nivells, amb un màxim de 3 punts.
  
2. Coneixement del valencià: solament es valoraran els indicats en la base 9.2.3 de les generals que regeixen la convocatòria fins a un màxim de 2 punts, d'acord amb el següent barem:
  
- Coneixement oral: 0'50 punts.
  
- Coneixement de grau elemental: 1 punt.
  
- Coneixement de grau medio: 1'50 punts.
  
- Coneixement de grau superior: 2 punts.
  
3. Experiència: es valorarà el fet d'haver realitzat funcions similars a les que s'hagen d'exercir, fins a un màxim de 3 punts.
  
4. Cursos i diplomes: es valoraran exclusivament aquells que tinguen relació amb els serveis que corresponguen a biblioteques, i hauran de ser acreditats documentalment i expedits per centres reconeguts oficialment.
  
Les puntuacions a concedir no excediran de 2 punts, d'acord amb el següent barem:
  
- Cursos de 100 o més hores: 0'25 punts.
  
- Cursos de 50 o més hores: 0'12 punts.
  
- Cursos de més de 25 hores: 0'06 punts.
  
Quarta. Fase d'oposició
  
1. Primer exercici. Obligatori i no eliminatori: consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat.
  
2. Segon exercici. Obligatori i eliminatori: desenvolupar per escrit, durant un període màxim de dues hores, dos temes elegits a l'atzar d'entre els que formen el programa temari annex.
  
3. Tercer exercici. Obligatori i eliminatori: consistirà en una o diverses proves pràctiques, durant un període màxim de dues hores, dirigides a valorar la capacitat dels aspirants per a dur a terme les funcions pròpies del lloc de treball, fonamentalment relacionades amb l'aplicació de tècniques informàtiques.
  
Cinquena. Tribunal qualificador
  
Sense perjudici de la composició disposada en la base sisena de les generals que regeixen la convocatòria, formaran part d'aquest, amb veu i sense vot, un representant de cadascuna de les organitzacions sindicals amb implantació en l'Ajuntament i un representant de cadascun dels grups polítics municipals.
  
Sisena. Condicions generals
  
En tot el que no disposen les presents bases específiques, seran d'aplicació les normes contingudes en les bases generals aprovades pel Ple de la corporació el 16 de desembre de 1993, modificades parcialment per acord posterior de 27 de novembre de 1995, i publicades en el Butlletí Oficial de la Província de 18 de gener de 1994 i 30 de desembre de 1995 i Diari Oficial de la Generalitat Valenciana de 21 de gener de 1994 i 31 de gener de 1996.
  
Setena
  
Les instàncies es presentaran en el model oficial facilitat per l'Ajuntament.
  
ANNEX
  
Programa temari
  
Tema 1. Les biblioteques públiques municipals: organització, funcions i serveis.
  
Tema 2. Serveis de lectura per a sectors específics de la població: infantil, juvenil, tercera edat.
  
Tema 3. Sociologia de la lectura. Promoció de la lectura pública.
  
Tema 4. Sistema de classificació bibliogràfica. La classificació decimal universal.
  
Tema 5. L'actual organització bibliotecària espanyola, amb especial referència a la Comunitat Valenciana.
  
Tema 6. L'automatització de biblioteques. Xarxes temàtiques de biblioteques. Interconnexió de sistemes assentaments (OSI).
  
Tema 7. Conservació i restauració del llibre i del document.
  
Tema 8. Documentació: concepte. La tramesa de documentació: justificació i finalitat. Fonts documentals: definició i divisió.
  
Tema 9. Bases i bancs de dades, principals sistemes d'informació automatitzada i material bibliogràfic. Tècniques de reproducció. Aspectes legals de la reproducció.
  
Tema 10. Disposicions legals sobre normalització i documentació administrativa. El valor dels documents administratius legal i històric.
  
Tema 11. La conservació de documents. Sistemes d'emmagatzematge i suports.
  
Tema 12. Funcions pròpies de l'auxiliar de biblioteques i arxius. Atenció al públic; acollida i informació a l'usuari.
  
Tema 13. Informació bibliogràfica. Orientació al lector. Préstecs i extensió bibliotecària.
  
Tema 14. El client del servei de l'arxiu municipal: detecció de necessitats. Perfil de l'usuari.
  
Tema 15. Principis generals de la normalització del llenguatge administratiu. Ús no sexista. Ús oficial del valencià: Llei d'Ús i Ensenyament del Valencià.